Fritz het tydens sy besoek gesê Fredie is ‘n inspirasie vir die mense van sy gemeenskap omdat hy so ‘n goeie voorbeeld is van hoe mense hulself behoort op te pas.
Volgens sy identiteits-dokument is hy in 1904 in Adelaide in die Oos-Kaap gebore. Hy is die afgelope 48 jaar met Jeannette (85) getroud en het geen kinders van sy eie nie. Hulle het wel ’n grootmaakkind wat hulle aangeneem het, en een kleinkind.
Volgens sy vrou is hy nog baie aktief in en om die huis – voor sy destydse aftrede het hy gewerk as tuinier.
Sy meen hy is gelukkig om nog op sy ouderdom perdfris en gesond te wees – soms is dit net sy bene wat bietjie pla. Hy’t glo ook nog nooit opgehou om van oor tot oor te glimlag nie.